Patrick Kane

Patrick Timothy Kane, Jr. (s. 19. marraskuuta 1988 Buffalo, New York) on yhdysvaltalainen jääkiekkoilija, joka edustaa NHL-joukkue Detroit Red Wingsiä. Ennen NHL-uraansa Kane pelasi Ontario Hockey Leaguessa London Knightsissa. Kanea pidetään yleisesti yhtenä parhaista pelaajista koko NHL:n historiassa. == Ura == ===Seuraura=== OHL-seura London Knightsissa Kane teki debyyttikaudellaan 2006–2007 62 maalia 58 ottelussa. 22\. kesäkuuta 2007 Chicago Blackhawks varasi Kanen ensimmäisen kierroksen ensimmäisenä pelaajana NHL:n vuoden 2007 varaustilaisuudessa. 12. kesäkuuta 2008 Kane sai kauden parhaan tulokkaan Calder Memorial Trophyn. Kane teki ensimmäisen kypärätemppunsa vuoden 2009 pudotuspeleissä Vancouver Canucksia vastaan. Vuonna 2010 hän voitti ensimmäisen Stanley Cupinsa tehden ratkaisevan jatkoaikamaalin 6. ottelussa. Chicago Blackhawks voitti Stanley Cupin ensimmäisen kerran 49 vuoteen. Kanesta tuli NHL:n nuorin Stanley Cup -voittomaalin jatkoajalla tehnyt pelaaja. Vuoden 2011 tähdistöottelussa Kane valittiin varakapteeniksi. Hän pelasi varakapteenina myös vuoden 2015 tähdistöottelussa. Vuonna 2016 Kane valittiin NHL:n tähdistöottelun kapteeniksi. Kane teki uransa toisen kypärätempun vuoden 2013 pudotuspeleissä Los Angeles Kingsiä vastaan. Maalien ansiosta Blackhawks pääsi Stanley Cup -finaaliin Boston Bruinsia vastaan. Kane voitti kaudella toisen Stanley Cupinsa ja sai Conn Smythe Trophyn. 19\. maaliskuuta 2014 Kane loukkaantui ottelussa St. Louis Bluesia vastaan, ja hän oli sivussa loput runkosarjasta. Kane kuitenkin palasi pudotuspeleihin. 9. heinäkuuta 2014 Blackhawks ilmoitti, että Kane ja Jonathan Toews ovat molemmat allekirjoittaneet kahdeksan vuoden jatkosopimukset, joiden arvo on 84 miljoonaa dollaria. Vuoden 2015 loka–joulukuun välisenä aikana Kane saavutti 26 pelin pisteputken tehden 16 maalia ja 24 syöttöä. Se on pisin pisteputki Yhdysvalloissa syntyneeltä pelaajalta ja pisin pisteputki Blackhawksin historiassa. Kane teki ensimmäisen runkosarjan hattutempun 15. tammikuuta 2016 pelissä Toronto Maple Leafsiä vastaan ja toisen 3. huhtikuuta 2016 Boston Bruinsia vastaan. Kaudella Kane voitti myös pistepörssin, jonka myötä hänelle myönnettiin Art Ross Trophy. Kane voitti myös Hart Memorial Trophyn ja Ted Lindsay Awardin. Kaudella 2016–2017 Kane merkkautti 82 ottelussa 89 tehopistettä ja sijoittui pistepörssissä toiselle sijalle yhdessä Sidney Crosbyn kanssa. Uransa parhaat tehopisteet Kane saavutti kaudella 2018-19 tehden 44 maalia ja antaen 66 maaliin johtanutta syöttöä. 19\. tammikuuta 2020 ottelussa Winnipeg Jetsiä vastaan Kane saavutti uransa tuhannennen tehopisteen. https://nhl.nbcsports.com/2020/01/19/patrick-kane-scores-point-1000-blackhawks-win-five-in-a-row/ Helmikuussa 2023 Blackhawks kauppasi Kanen New York Rangersiin vaihdossa ehdolliseen toisen kierroksen varausvuoroon vuoden 2023 varaustilaisuudessa ja neljännen kierroksen varausvuoroon vuoden 2023 varaustilaisuudessa. Blackhawks pidätti puolet Kanen palkasta.https://www.espn.com/nhl/story/_/id/35754172/sources-blackhawks-agree-trade-patrick-kane-rangers Marraskuussa 2023 Kane teki vapaana agenttina Detroit Red Wingsin kanssa yksivuotisen ja 2,75 miljoonan dollarin arvoisen sopimuksen. https://www.sportsnet.ca/nhl/article/patrick-kane-signing-with-detroit-red-wings/ Heinäkuussa 2024 Kane solmi seuran kanssa vuoden mittaisen ja neljän miljoonan dollarin arvoisen jatkosopimuksen. https://www.nhl.com/redwings/news/red-wings-sign-patrick-kane-to-one-year-contract-extension ===Maajoukkueura=== Vuonna 2007 Kane valittiin Yhdysvaltain maajoukkueeseen nuorten MM-kisoihin Ruotsiin. Yhdysvallat sijoittui kolmanneksi ja Kane valittiin turnauksen tähdistökentälliseen. Hän teki seitsemässä ottelussa yhteensä 5+4=9 tehopistettä sijoittuen pistepörssin neljänneksi. Kane pelasi myös Kanadan MM-kisoissa 2008 tehden turnauksen seitsemässä ottelussa tehot 3+7=10. Vancouverin talviolympialaisissa 2010 Kane teki kuudessa ottelussa kolme maalia ja antoi kaksi maaliin johtanutta syöttöä. Yhdysvallat sijoittui turnauksessa toiseksi. Kane pelasi myös Sotšin talviolympialaisissa 2014 ja World Cupissa 2016. Vuoden 2018 MM-kilpailuissa Kane teki kymmenessä ottelussa tehot 8+12=20 ja voitti turnauksen pistepörssin. Hänestä tuli samalla eniten tehopisteitä yhdessä MM-turnauksessa tehnyt yhdysvaltalaispelaaja. == Muuta == Kanen vanhemmat ovat Patrick ja Donna Kane. Hänellä on kolme siskoa; Erica, Jessica ja Jacqueline. Kanen tyttöystävä on Amanda Grahovec. Vuonna 2009 Kane pidätettiin Buffalossa ryöstöstä ja pahoinpitelystä, koska hän oli käynyt taksikuski Jan Radeckin kimppuun yhdessä serkkunsa kanssa. Serkukset hermostuivat taksikuskille, koska tämän antamista vaihtorahoista puuttui 20 senttiä. Koska Kanen tuomio ei kuulunut rikoslain piiriin, hän vältti kaikki rangaistukset käyttäytymällä vuoden ajan moiteettomasti ja pyysi kirjallisesti James Kanen kanssa Radeckilta anteeksi. Elokuussa 2015 uutisoitiin Kanen mahdollisesti raiskanneen naisen, mutta hänet todettiin paria kuukautta myöhemmin syyttömäksi. == Tilastot == 2004–2005 USA:n maajoukkue NAHL 63 32 38 70 16 – – – – – 2005–2006 USA:n maajoukkue NAHL 58 52 50 102 22 – – – – – 2006–2007 London Knights OHL 58 62 83 145 52 16 10 21 31 16 JMM 7 5 4 9 4 2007–2008 Chicago Blackhawks NHL 82 21 51 72 52 – – – – – MM 7 3 7 10 0 2008–2009 Chicago Blackhawks NHL 80 25 45 70 42 16 9 5 14 12 2009–2010 Chicago Blackhawks NHL 82 30 58 88 20 22 10 18 28 6 OK 6 3 2 5 2 2010–2011 Chicago Blackhawks NHL 73 27 46 73 28 7 1 5 6 2 2011–2012 Chicago Blackhawks NHL 82 23 43 66 40 6 0 4 4 10 2012–2013 EHC Biel NLA 20 13 10 23 16 – – – – – Chicago Blackhawks NHL 47 23 32 55 11 23 9 10 19 7 2013–2014 Chicago Blackhawks NHL 69 29 40 69 22 19 8 12 20 8 OK 6 0 4 4 6 2014–2015 Chicago Blackhawks NHL 61 27 37 64 10 23 11 12 23 0 2015–2016 Chicago Blackhawks NHL 82 46 60 106 30 7 1 6 7 14 2016–2017 Chicago Blackhawks NHL 82 34 55 89 32 4 1 1 2 2 WCup 3 0 2 2 0 2017–2018 Chicago Blackhawks NHL 82 27 49 76 32 – – – – – MM 10 8 12 20 0 2018–2019 Chicago Blackhawks NHL 81 44 66 110 22 – – – – – MM 8 2 10 12 4 2019–2020 Chicago Blackhawks NHL 70 33 51 84 40 9 2 7 9 2 2020–2021 Chicago Blackhawks NHL 56 15 51 66 14 – – – – – 2021–2022 Chicago Blackhawks NHL 78 26 66 92 18 – – – – – 2022–2023 Chicago Blackhawks NHL 54 16 29 45 10 – – – – – New York Rangers NHL 19 5 7 12 6 7 1 5 6 6 2023–2024 Detroit Red Wings NHL 50 20 27 47 16 – – – – – NHL yhteensä 1230 471 813 1284 442 143 53 85 138 70 NAHL yhteensä 121 84 88 172 38 – – – – – OHL yhteensä 58 62 83 145 52 16 10 21 31 16 == Lähteet == * Viitattu 22.7.2010 * Viitattu 22.7.2010 * Viitattu 22.7.2010 * | NHL | Jääkiekko | YLE Urheilu | yle.fi ===Viitteet=== == Aiheesta muualla == Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Hart Memorial Trophy -voittajat Luokka:Art Ross Trophy -voittajat Luokka:Calder Memorial Trophy -voittajat Luokka:Conn Smythe Trophy -voittajat Luokka:Ted Lindsay Award -voittajat Luokka:Detroit Red Wingsin pelaajat Luokka:Chicago Blackhawksin varaamat pelaajat Luokka:Vuonna 1988 syntyneet Luokka:Elävät henkilöt Luokka:Seulonnan keskeiset artikkelit